b'\n_START_ARTICLE_\nSiy\xc4\x81mak Mosaddegh\n_START_PARAGRAPH_\nSi Siy\xc4\x81mak Mosaddegh (Persa (Persian): \xd8\xb3\xdb\x8c\xd8\xa7\xd9\x85\xda\xa9 \xd9\x85\xd8\xb5\xd8\xaf\xd9\x82) ay isang Iraning manggagamot at kinatawan sa Asambleang Konsultibong Islamiko ng bansa. Isa siyang kritiko ng Siyonismo at ng tagapagtaguyod nito, ang Israel, na binansagan niyang "laban sa Tao" at "pumapatay ng mga walang-sala." Ayon kay Mosaddegh:_NEWLINE_Isa kami sa mga pinakaunang pamayanan sa Iran. Malaya kaming nananampalataya. Ang antisemitismo ay isang penomenong Kanluranin ngunit hindi magpakailanman naisapanganib ang mga Hudyo sa Iran._NEWLINE_Kaniya ring sinabing:_NEWLINE_Kung iniisip mong ang Hudaismo at ang Siyonismo ay iisa, para mo na ring iniisip na ang Islam at ang Taliban ay iisa. Mali ito._NEWLINE_Gayumpaman, sinasabi niya na kinokondena ng mga Iraning Hudyo ang pagbansang ni Pangulong Mahmoud Ahmadinejad sa Olokawsto bilang isang "mito," ngunit sinabi rin na ang mga gawain ng Pangulo ay hindi nakakapanganib sa huli. Dagdag pa niya:_NEWLINE_Kami ay mga Iraning Hudyo at ipinagmamalaki namin ang aming pagkamamamayan. Hindi namin iiwanan ang Iran kahit magkano pa ang ibayad sa amin. Hindi mabibili ang aming pagkamamamayan.'